Гранд Флийт никога не е готов да излезе в морето в пълния си състав, тъй като корабите се нуждаят от техническо обслужване и ремонт. Изброяване на корабите, които вземат участие в Ютландското сражение, през май 1916 година, може да се намери в статията Ютландската битка. Редица от другите не участват в боя по една или друга причина. Реалната сила на флота се променя в течение на войната, тъй като едни кораби се строят, други загиват в боевете, но техния брой в хода на войната неуклонно нараства и заедно с това расте и превтзходството над германския флот, като цяло. Това води до постепенното намаляване на предпазливостта при бойните стълкновения, поради нарастването на военната мощ. След влизането във войната на Съединените Щати към Гранд Флийт е присъединен Девети дивизион линкори на САЩ () в състав четири, а по-късно – пет дредноута.